Drapsdømt 19-åring anker ikke
Dermed blir dommen fra Nordhordland tingrett trolig stående. 98 år gamle Hilda Feste ble funnet voldtatt og drept i leiligheten sin på omsorgssenteret Gamleheimshagen i Os i Hordaland 1. nyttårsdag i år. I februar ble en 18 år gammel mann pågrepet etter at han hadde avgitt DNA-prøver som stemte med DNA som ble funnet på avdøde. 19-åringen ble dømt på bakgrunn av sterke tekniske bevis. Mannen har hele tiden nektet skyld og hevdet at han ikke kan ha begått drapet. Den 19 år gamle mannen bodde like i nærheten, og det er påvist at han passerte stedet da Feste ble drept. Dessuten er det funnet håndflateavtrykk i Festes blod på drapsstedet og DNA fra ham på Festes bukse. Han forklarte i retten at han hadde drukket så mye at han mistet hukommelsen, og ikke husker noe av kvelden 1. nyttårsdag. Under rettssaken ble det lagt fram tekniske bevis som knytter ham til drapet. Han holdt likevel fast på at han ikke er skyldig.
19-åringen som ble dømt til 19 års fengsel for drapet på Hilda Feste, vil ikke anke dommen, melder NRK.